Južny Tirol dobyćer pola muži; pola žonow Korutančanki wuspěšne
Celovcec (SN/JaW). Muske mustwo Južneho Tirola je 4. koparsku europeadu w Awstriskej pola Korutanskich Słowjencow dobyło. Z tym zdobychu sej trofeju wurisanja europskich narodnych mjeńšin 4. króć za sobu. Južnotirolčenjo přewinychu minjenu sobotu domjace mustwo Korutanskich Słowjencow w sportowym parku Welzenegg w Celovcu (Klagenfurt) z 1:0. Z tym zdoby sej domjace mustwo Koroški slěbornu medalju. Serbske mustwo dźěli sej lětsa třeće městno z Němcami z Pólskeje. Wobě mustwje běštej w połfinalu w Sele (Zell) swojim přećiwnikam – Němcy z Pólskeje Južnotirolčanam z 1:2 a Serbja Korutanskim Słowjencam z 0:1 (wjace wo tejle hrě čitaće na 3. stronje) podležałoj.
bos_Latn szl_Latn